Diari Oficial de la Generalitat Valenciana


Sumari del DOGV 6314, del 20-07-2010 (2010/8151)

RESOLUCIÓ de 10 de juny de 2010, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc d'oficial major de la Diputació Provincial d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6314

Data del DOGV
:   20-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8151


Data del document
:   10-06-2010

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * concurs administratiu

RESOLUCIÓ de 10 de juny de 2010, del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc d'oficial major de la Diputació Provincial d'Alacant. [2010/8151]  
Efectuada pel president de la Diputació Provincial d'Alacant la convocatòria per a la provisió pel sistema de lliure designació del lloc d'oficial major de l'esmentada corporació i aprovades les bases d'esta mitjançant Resolució núm. 714 de data 5 de maig de 2010, de conformitat amb el que disposa la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril del Govern Valencià, resolc:  
Primer  
Donar publicitat a la convocatòria per a la provisió pel sistema de lliure designació del lloc d'oficial major de la Diputació Provincial d'Alacant, i a les bases que l'han de regir que es relacionen en l'annex d'esta resolució.  
Segon  
La convocatòria i les seues bases a què es referix esta resolució poden ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, reguladora de la Jurisdicció Contenciosa Administrativa.  
València, 10 de juny de 2010.- El director general de Cohesió Territorial: Vicente Saurí Martí.  
Annex  
Bases que han de regir la convocatòria per a la provisió pel sistema de lliure designació del lloc de treball d'oficial major de la Diputació Provincial d'Alacant entre funcionaris amb habilitació de caràcter estatal, subescala de secretaria, categoria superior.  
Primera  
Les presents bases tenen com a objecte regir la convocatòria per a cobrir, pel sistema previst en la disposició addicional segona apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic, i els articles 27 i següents del Reial Decret 1.732/94, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons redacció atorgada pel Reial Decret 834/2003, de 27 de juny, el següent lloc en esta Diputació Provincial d'Alacant reservat a funcionaris amb habilitació de caràcter estatal:  
Corporació: Diputació Provincial d'Alacant.  
Denominació: Oficial major.  
Segona. Característiques del lloc  
1. El lloc que s'ha de cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província d'Alacant núm.39, de 26 de febrer de 2010.  
2. El complement de destí assignat a l'esmentat lloc és el corresponent al nivell 28 i el seu sistema de provisió, el de lliure designació, extrems recollits en la referida relació de llocs.  
3. El complement específic anual fixat per al lloc està concretat per a 2010 en trenta-huit mil cinc-cents huitanta-nou amb noranta-sis cèntims d'euro (38.589'96 €).  
Tercera. Requisits  
1. Serà requisit per a concórrer a la convocatòria i poder ocupar el lloc, cas de ser nomenat, estar integrat en la subescala de secretaria, categoria superior.  
2. No obstant això, també podran concórrer funcionaris no integrats, en atenció a allò que s'ha prescrit per la disposició transitòria primera, núm. 2.a) del Reial Decret 1.174/1.987, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.  
Quarta. Convocatòria  
1. La convocatòria aprovada per president de la Diputació Provincial, després de ser remesa a la Conselleria de Solidaritat i Ciutadania per a la seua íntegra publicació en el Diari Oficial de la Comunitat Valenciana, s'enviarà al Ministeri de Política Territorial, qui disposarà la publicació en extracte de la convocatòria en el Boletín Oficial del Estado.  
Cinquena. Sol·licituds  
1. Les sol·licituds es dirigiran al president de la corporació dins dels quinze dies naturals següents al de la publicació de l'extracte de la convocatòria en el Boletín Oficial del Estado.  
2. A més del contingut mínim previst en l'article 70.1 de la Llei 30/1992 de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com el seu destí.  
3. A la instància s'acompanyarà la documentació que, a judici del sol·licitant, es considere pertinent amb vista a demostrar la seua idoneïtat per a ocupar el lloc convocat.  
4. Així mateix, el president de la Diputació Provincial d'Alacant podrà, si ho estima necessari, amb els assessoraments oportuns, mantindre amb els interessats una entrevista en relació amb el seu currículum professional. En este cas, els gastos de desplaçament seran a càrrec d'estos.  
Sisena. Nomenament  
1. Conclòs el termini de presentació de sol·licituds i amb els informes previs que procedisquen i altres que tinga a bé demanar, el president procedirà, si és el cas, i abans de la constatació de la concurrència dels requisits exigits en estes bases, a dictar la resolució corresponent en el termini d'un mes.  
2. Esta resolució motivada recollirà, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. Del referit acord es traslladarà a la Direcció General de Cooperació Local del Ministeri de Política Territorial, i a la Direcció General de Cohesió Territorial de la Conselleria de Solidaritat i Ciutadania, òrgan al qual correspondrà l'anotació en el registre corresponent i la seua publicació en el Boletín Oficial del Estado.  
Setena. Presa de possessió  
Els terminis possessoris seran els mateixos que els establits per als funcionaris amb habilitació estatal nomenats per raó del procediment de concurs.  
Huitena. Normativa supletòria  
En allò no previst per estes bases, serà aplicable el capítol V del Reial Decret 1.732/1994, de 29 de juliol, i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat per Reial Decret 364/1995, de 10 de març.  
Novena. Impugnació  
Contra estes bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, els interessats podran interposar un dels recursos següents:  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar des de l'endemà de la publicació en extracte de la convocatòria en el Boletín Oficial del Estado.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant del Jutjat Contenciós Administratiu.  
B) Recurs contenciós administratiu davant del Jutjat Contenciós Administratiu, dins del termini de dos mesos des de l'endemà de la publicació en extracte de la convocatòria en el Boletín Oficial del Estado.  
Tot això, sense perjuí que es puga exercitar qualsevol altre recurs o acció que s'estime procedent.